स्पोर्ट्स डेस्क. एक इमर्जिंग क्रिकेट स्टार का अंत ऐसे होगा, ये किसी ने सोचा न था। टॉप ऑर्डर बैट्समैन नईम कादिर भट घर से तो फ्रेंड के साथ निकला था जंगल में फोटोशूट के लिए और काम खत्म कर हंसते-खेलते घर लौट रहा था, तभी एक गोली उसे लगी और वह हमेशा के लिए इस दुनिया से चला गया। अंडर 19 नेशनल लेवल के प्लेयर नईम की मौत हंदवाड़ा में सेना की फायरिंग में हुई। जम्मू-कश्मीर के कुपवाड़ा जिले का इकलौता क्रिकेटर जिसने इंटरनेशनल प्लेयर्स के साथ मैच खेला और टीम इंडिया में शामिल होने का सपना देख रहा था। कितना टैलेंटेड था क्रिकेटर नईम....

दोस्त बुलाते थे मार्टिन गुप्टिल

- नईम टॉप ऑर्डर के बैट्समैन थे और काफी अटैकिंग बैटिंग करते थे।

- उनकी इस स्टाइल के कारण उनके दोस्त उन्हें 'मार्टिन गुप्टिल' कहते थे।

- पिता गुलाम कादिर को बेटे नईम की कंसिस्टेंसी काफी पसंद थी। इसलिए वे उसे कश्मीर का सुनील गावस्कर कहते थे।

- काबिलियत इतनी कि एक बार उसे लोकल टूर्नामेंट में सुरेश रैना की टीम में खेलने का मौका भी मिला। उस टीम में परवेज रसूल भी थे।

- रसूल ने भी कहा है कि नईम काफी टैलेंटेड बैट्समैन थे। उनकी स्टाइल इतनी अच्छी थी कि एक दिन वे जरूर टीम इंडिया की तरफ से खेलते।

मौत के बाद क्या कहा नईम के भाई ने

- नईम के भाई जहूर ने बताया, "वह दोस्तों के साथ जंगल में फोटोशूट के लिए गया था।"

- फोटोशूट के बाद वह घर लौट रहा था। उसे घर का कुछ सामान भी लेना था। वह दुकान पर खड़ा था तभी गोली उसे लगी।

- वह तो प्रोटेस्ट का हिस्सा भी नहीं था। उसकी कोई गलती नहीं थी।

- जहूर ने बताया कि उसका सपना था कि वह एक दिन टीम इंडिया के लिए क्रिकेट खेले, लेकिन उसका यह सपना पूरा नहीं हो पाया।

- वह हमारी उम्मीद था। उसकी कोई गलती नहीं थी।

ऐसे शुरू हुआ था विवाद

- हंदवाड़ा के कुछ लोगों ने मंगलवार को आर्मी के एक जवान पर लड़की से छेड़छाड़ का आरोप लगाया था।

- गांव के लोगों ने इसका विरोध किया। पत्थरबाजी भी की।

- हालात को काबू करने के लिए आर्मी ने फायरिंग की। इसी दौरान नईम को गोली लगी और मौके पर ही उसकी मौत हो गई।

आगे की स्लाइड्स में नईम के बारे में और भी इंस्पायरिंग बातें जानें....